ร้านนี้ย้ายมาจากในเมือง มาอยู่ที่ถนนสืบศิริ ใกล้ๆ กับเนื้อย่างนำขบวน

ตอนแรกตั้งใจจะเดินไปกินก๋วยเตี๋ยว แต่เดินผ่านร้านนี้ก่อน แอบมองมาหลายวันแล้ว วันนี้แวะซะเลย

มาคนเดียว พกเงินมาแค่ 120 บาทซะด้วย เลยลองสั่งเมนูที่ขึ้นบนป้ายหน้าร้าน

- ข้าวผัดปู 40 บาท: ราคาไม่แรง รสชาติใช้ได้ ปูที่ใช้เป็นแบบฝอย พยายามเขี่ยหาชิ้น ไม่เจอ แต่รู้สึกได้ว่าเค้าใส่ปูฝอยให้เยอะเหมือนกันนะ เพราะได้กลิ่นปูหอมๆ ในข้าวผัดด้วย จานนี้ใช้ได้เลยรสชาติข้าวผัดอร่อยกลางๆ

- กุ้งอบวุ้นเส้น 59 บาท: ที่จริงเค้ามีแบบพิเศษด้วยนะ 99 บาท แต่วันนี้เงินไม่พอไงเลยสั่งแบบธรรมดา เสิร์ฟมาในชามขนาดน่ารัก เอาส้อมคุ้ยกุ้งขึ้นมาถ่ายรูป เห็นกุ้งขนาดกลาง นอนโดดเดี่ยวอยู่ใต้วุ้นเส้น พูดกันเรื่องรสชาติบ้างเนอะ ปกติเป็นคนไม่ชอบวุ้นเส้นนะ แต่รู้สึกว่าวุ้นเส้นที่นี่เค้าทำมาแบบหนึบๆ ไม่เละ แล้วรสชาติซอสมันซึมเข้าวุ้นเส้นทั่วถึงดี รสชาติไม่จัดมาก
ชามนี้โอเคเลย มากินคราวหน้าจะลองสั่งกุ้งอบพิเศษ คืออยากรู้ว่าจะได้กุ้งกี่ตัว 55

กินคนเดียวสองอย่างเลย เหลือวุ้นเส้นนิดหน่อย อิ่มมาก กินน้ำไปหนึ่งขวด 
ทั้งหมดนี่ 109 บาทจ้ะ

ที่ร้านนี้มีเมนูอื่นๆ อีกเยอะเลยนะ เห็นมีพวกหอยเชลล์อบเนย หอยแครงลวก อะไรพวกนี้ด้วย

ปล. เค้าเสิร์ฟน้ำจิ้มมาหนึ่งถ้วย ให้กินกับอะไรไม่รู้ เลยเอากุ้งหนึ่งตัวนั้นมาจิ้ม ปรากฏว่า น้ำจิ้มอร่อยจ้าา กินกับหอยแครงลวกน่าจะแซ่บ